ગુજરાતના તત્કાલિન મુખ્યમંત્રી નરેન્દ્ર મોદીના શાસનમાં થયેલાં કરોડોના ભ્રષ્ટાચારને ઉજાગાર કરવામાં કોંગ્રેસના નેતાઓની નિષ્ક્રિયતાની દિલ્હી કોંગ્રેસ હાઇકમાન્ડે ગંભીરપણે નોંધ લીધી છે. આ કારણોસર વિધાનસભા વિપક્ષના નેતા શંકરસિંહ વાઘેલાને દિલ્હીથી બોલાવવામાં આવ્યા છે. જેને પગલે વિપક્ષના નેતા શંકરસિહ વાઘેલા 5મી મેએ દિલ્હી જઇ રહ્યાં છે. વિધાનસભા સત્રમાં મુખ્યમંત્રીની પુત્રી અનાર પટેલના ગીર અભ્યારણની જમીન કૌભાંડ કોંગ્રેસે આક્રમકતા સાથે ના ઉઠાવતા, અને કેબી બેઝીનના ૩૦ હજાર કરોડના કૌભાંડને પણ હળવાશથી લેતા આ પગલું લેવામાં આવ્યું છે. કોંગ્રેસની આ નિષ્ક્રિયતાથી કોંગ્રેસ હાઇકમાન્ડ હવે ગુજરાત પ્રદેશ નેતાગીરીથી નાખુશ જણાઈ રહી છે.